polyglot-tagger/wikipedia-language-snippets-filtered huggingface dataset:
மேலும் நுண் இரத்த ஊட்டம் பாதிக்கப்படுவதால் விழித்திரை , சிறுநீரகம், மற்றும் நரம்பு மண்டலம் ஆகியவை எளிதாக பாதிக்கப்படுகிறது.
ஆரம்ப காலத்தில் அதிர்வு இசைக்கவடு மூலம் செய்யபட்ட பாத அதிர்வுணர்வு சோதனைகளானது பின்னாளில் பயோதெசியோமீட்டர் எனப்படும் மின்னணு கருவியின் மூலம் செய்யப்படுகிறது. முதலில் அனலாக் உபகரணமாக இருந்த பயோதெசியோமீட்டர் பின்பு டிஜிட்டல் உபகரணமாக மேம்படுத்தப்பட்டது, அதன் பின்பு அவை கணினியின் மென்பொருளுடன் இணைந்து செயல்படும் வடிவமைப்பாக மேம்படுத்தபட்டது. தற்போது இந்த உபகரணமானது ஆன்ட்ராய்டு திறன்பேசி மென்பொருளுடன் இணைந்து செயல்படும் வடிவமைப்பை பெற்றுள்ளது.
போரா போனா என்ற தனது தனது முதல் சிறுகதையை 1954இல் எழுதினார். இது இராம்தேனு என்ற அசாமிய இதழில் வெளியானது. இவரது முதல் புத்தகம் திரித்திரூபா 1958இல் வெளியிடப்பட்டது. அடுத்த புத்தகம் நிசார் புராபி 1962இல் வெளியிடப்பட்டது. இவர் தனது முதல் புதினமான கோங்கா சிலோனிர் பக்கி என்பதை 1963இல் வெளியிட்டார். இது விமர்சன ரீதியான பாராட்டுகளைப் பெற்றதாகக் கூறப்படுகிறது. இது 11 மொழிகளில் மொழிபெயர்க்கப்பட்டுள்ளது. 1976 ஆம் ஆண்டில் பதும் பருவா என்ற இயக்குனரால் அதே பெயரில் ஒரு திரைப்படமாக உருவாக்கப்பட்டது. அடுத்த ஆண்டுகளில் இவர் அசாமின் அரசியல் சூழலில் தீவிரமாக செயல்பாடுகளைக் கொண்ண்டிருந்தார். 1981 இல் தேசிய பாதுகாப்புச் சட்டத்தின் கீழ் ஒரு முறை கைது செய்யப்பட்டார்.
போரா தனது புதினமான பட்டல் பைரவி 1988 ஆம் ஆண்டில் சாகித்ய அகாடமி விருதையும், 2004 இல் அசாம் பள்ளத்தாக்கு இலக்கிய விருதையும் பெற்றுள்ளார். இவரது புதினமான, காயகல்பா இவருக்கு கேகே பிர்லா அறக்கட்டளை மூலம் நிறுவப்பட்ட சரஸ்வதி சம்மான் விருதை 2008 ல் பெற்றுத் தந்தது. 2012 இல், அசாம் வெளியீட்டு வாரியம் இவருக்கு வாழ்நாள் சாதனையாளர் விருது அளித்து கௌரவித்தது. 2015 ஆம் ஆண்டில் இந்திய அரசு இவருக்கு பத்மஸ்ரீ விருது வழங்கி கௌரவித்தது.
இலட்சுமி நந்தன் போரா இவர் ஒரு இந்திய நாவலாசிரியரும் மற்றும் அசாமிய மொழியில் சிறுகதை எழுத்தாளருமாவார். இவர் எழுதிய 60க்கும் மேற்பட்ட புத்தகங்களால் பெயர் பெற்றவர். விருது பெற்ற புதினங்களான பட்டல் பைரவி மற்றும் காயகல்பா உட்பட. சாகித்திய அகாதமி விருதும், சரஸ்வதி சம்மான் விருதும் பெற்ற்றுள்ளார். போராவை இந்திய அரசு 2015 இல் பத்மசிறீ விருது வழங்கி கௌரவித்தது.
இவரது புதினமான அகோ சாரைகாத், என்பது இந்த நேரத்தில் எழுதப்பட்டு 1980இல் வெளியிடப்பட்டது. இவரது அரசியல் சாய்வை ஒரு குறிப்பிட்ட அளவிற்கு பிரதிபலிக்கிறது. இவர் இரங்க்பூர் என்ற ஒரு வார இதழை நிறுவினார். 1996 ஆம் ஆண்டு வரை அதன் ஆசிரியராக இருந்த இவர் பின்னர் பத்திரிக்கையின் உரிமையாளருடனான எற்பட்ட கருத்தியல் வேறுபாடுகள் காரணமாக அப்பதவியை விட்டு விலகினார்.
அவர் அசாம் சாகித்ய சபையின் தலைவராகவும் மற்றும் அசாமின் திட்டக் குழுவின் உறுப்பினராகவும் பணியாற்றியுள்ளார். 1997 - 2003 காலகட்டத்தில் அசாம் மாசு கட்டுப்பாட்டு வாரியத்தின் தலைவராகவும் இருந்துள்ளார். மேலும் அசாமிய மாதாந்திர இலக்கிய இதழான கோரியோஷியின் ஆசிரியராகவும் பணியாற்றுகிறார்.
சுஸ்மேஷ் சந்திரோத் என்ற இவர் 1977 ஏப்ரல் 1 அன்று பிறந்த இந்தியாவின் கேரள மாநிலத்தைச் சேர்ந்த மலையாள மொழி எழுத்தாளர் ஆவார். இவர் இந்திய அரசின் சாகித்திய அகாதமியால் நிறுவப்பட்ட 'யுவ புரஸ்கார்' என்ற 35 வயதிற்குட்பட்ட இளம் எழுத்தாளருக்கு வழங்கப்படும் முதல் விருதை வென்றுள்ளார். இவர் எழுதிய மரண வித்தியாலயம் என்ற புதினங்களுக்காக பல விருதுகளை வெண்றுள்ளார்.
வலிமிகு மாதவிலக்கு கருப்பை நோய் தாக்கத்தின் அடிப்படையில் இரு பிரிவாக பிரிக்கப்படுகிறது. அவைகள் முறையே முதன்மை வலிமிகு மாதவிலக்கு இது எந்த நோய் தாக்கம் இல்லாமலும் மற்றும் இரண்டாம் நிலை வலிமிகு மாதவிலக்கு கருப்பை அல்லது இனப்பெருக்க மண்டல உடல் உறுப்புகளின் நோய் தாக்கத்தினால் ஏற்படுவதாகும்.
வலிமிகு மாதவிலக்கு என்பது மாதவிலக்கின் தொடக்க காலத்தில் ஏற்படும் வலி மிகுதியான ஒரு அசாதாரண உடல் செயல் ஆகும். இது பொதுவாக மூன்று நாட்கள் கழித்து வலியானது குறையும். வலியானது இடுப்பு பகுதி அல்லது அடி வயிற்று பகுதிகளில் ஏற்படும். முதுகு வலி, வயிற்றுப்போக்கு, குமட்டல் சில நேரங்களில் ஏற்படும்.
பொதுவாக இரண்டாம் நிலை வலிமிகு மாதவிலக்கு கருப்பை அகப்படல நோய் தாக்கத்தால் ஏற்படுகிறது என்பதை லப்பிரச்கொப்பி மூலம் கண்கூடாக அறியலாம். 70% இளம் பெண்களுக்கு இந்தவகையான வலிமிகு மாதவிலக்கு ஏற்படுகிறது.
சோடியம் பாசுபைடு என்பது 3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். கருப்பு நிறமான இச்சேர்மம் பெரும்பாலும் 3 எதிர்மின் அயனியின் + நேர்மின் அயனி உப்பு என்று விவரிக்கப்படுகிறது . அதிமான வினைத்திறம் கொண்ட பாசுபைடு எதிர்மின் அயனி தயாரிப்புக்கு இச்சேர்மமே ஆதரமாகும். சோடியம் பாசுப்பேட்டுடன் இதை இணைத்து குழப்பிக் கொள்ளக்கூடாது.
மாறாக இவ்வினை சாதாரண அழுத்த நிலைகளில் நடத்தப்படலாம், ஆனால் வெப்பநிலை சாய்வை பயன்படுத்தி சோடியத்துடன் வினைபுரியச் செய்து ஆவியாகாத நிலைகளை உருவாக்கலாம் . சில சந்தர்ப்பங்களில், நாப்தலீன் போன்ற எலக்ட்ரான் பரிமாற்ற முகவர் பயன்படுத்தப்படுகிறது. அத்தகைய பயன்பாடுகளில், நாப்தலீன் கரையக்கூடிய சோடியம் நாப்தலீனைடை உருவாக்குகிறது, இது பாசுபரசைக் குறைக்கிறது.
சோடியம் பாசுபைடு தயாரிக்க பல்வேறு வழிகள் விவரிக்கப்பட்டுள்ளன. அதன் எரியக்கூடிய தன்மை மற்றும் நச்சுத்தன்மை காரணமாக, சோடியம் பாசுபைடும் இதனுடன் தொடர்புடைய உப்புகளும் பெரும்பாலும் தளத்திலேயே தயாரிக்கப்பட்டு பயன்படுத்தப்படுகின்றன. வெள்ளை பாசுபரசு சோடியம்-பொட்டாசியம் உலோகக் கலவையால் ஒடுக்கப்படுகிறது :.
சோடியம் பாசுபைடின் முதல் தயாரிப்பு 19 ஆம் நூற்றாண்டின் நடுப்பகுதியில் முதன்முதலில் தெரிவிக்கப்பட்டது. பிரெஞ்சு ஆராய்ச்சியாளர் அலெக்சாண்ட்ரே பாட்ரிமோன்ட்டு என்பவர் உருகிய சோடியத்தை பாசுபரசு பென்டாகுளோரைடுடன் சேர்த்து சூடுபடுத்துவதன் மூலம் சோடியம் பாசுபைட்டை தயாரித்தார் .
சோடியம் பாசுபைடு சேர்மம் ஒரு அறுகோண மையக்கருத்தில் படிகமாகிறது, இது பெரும்பாலும் சோடியம் ஆர்சனைடு அமைப்பு என்று அழைக்கப்படுகிறது . பொட்டாசியம் பாசுபைடு போலவே திண்மநிலை சோடியம் பாசுபைடு ஐந்து ஒருங்கிணைவு பாசுபரசு மையங்களை கொண்டிருக்கிறது .
பாசுபரசு ஓர் உயரழுத்த வெப்பக் கருவியில் சோடியத்துடன் 150 பாகை செல்சியசு வெப்பநிலையில் வினைபுரிந்து சோடியம் பாசுபைடை உருவாக்குகிறது .
இவர் இந்தியாவிலும் வெளிநாட்டிலும் இரண்டாயிரத்துக்கும் மேற்பட்ட நிகழ்ச்சிகளை தேசிய மற்றும் சர்வதேச அளவில் நடத்தியுள்ளார். இவர் யுனெஸ்கோ சர்வதேச நடனக் குழுவில் உறுப்பினராக உள்ளார். மேலும் உலக சுகாதார நிறுவன பிரதிநிதிகள், சார்க் பிரதிநிதிகள், தூதர்கள், சோவியத் பிரதிநிதிகள் மற்றும் பிறருக்காகவும் தனது நிகழ்ச்சிகளை நடத்தியுள்ளார். மோகினியாட்டத்தின் ஆழத்தை ஆராய, இவர் விரிவான ஆராய்ச்சிகளை மேற்கொண்டார். மேலும் 1940 களின் முற்பகுதியில் மோகினியாட்டம் நடனக் கலைஞர்கள் பயன்படுத்திய அடிப்படை நடன அசைவுகள், அணிந்திருந்த நகைகள் மற்றும் ஆடைகளை மீண்டும் ஒழுங்கமைத்துள்ளார். இந்தியாவில் கிறிஸ்தவத்தின் வருகை, கிறிஸ்துவின் பிறப்பு உள்ளிட்ட விவிலிய கருப்பொருள்களை இவர் இயக்கி நடனமாடியுள்ளார்.
டாக்டர் கலாமண்டலம் ராதிகா, பெங்களூரில் பட்டய கணக்காளரான கே.கே.நாயருக்கு பிறந்தார். குரு ராஜனின் கீழ் தனது மூன்று வயதில் நடனம் கற்கத் தொடங்கிய இவர், பின்னர் முத்தர் ஸ்ரீ நாராயண பணிக்கரிடம் கதகளி கற்றார். மேலும், குரு பொன்னையாபிள்ளையிடம் மிருதங்கம் கற்றுக் கொண்டார். 1960 களின் பிற்பகுதியில், அவர் செருத்துருத்திக்குச் சென்று நான்கு ஆண்டுகள் கலாமண்டலத்தில் தங்கினார். சின்னம்மு அம்மா, கலாமண்டலம் சத்தியபாமா மற்றும் கலாமண்டலம் பத்மநாபன் நாயர் ஆகியோரிடம் பயிற்சி பெற்றதால், இவர் ஒரு திறமையானவராக வடிவமைக்கப்பட்டார். மறைந்த கலாமண்டலம் கல்யாணி குட்டி அம்மாவின் கீழ் இவர் பெற்ற பயிற்சியும், கதகளியில் கலாமண்டலம் பத்மநாப ஆசானின் கீழ் பெற்ற பயிற்சியும் இவரது திறமைகளை உலகறியச் செய்தன.
ராதிகா அமெரிக்கா, இங்கிலாந்து, ஐரோப்பா, அட்லாண்டா மற்றும் ஜெர்மனி ஆகிய நாடுகளில் பட்டறைகளை நடத்தியுள்ளார். இத்தாலிய பாதிரியார் ஜெரார்டு இயக்கிய விவிலிய திரைப்படம் இதோ உன் அம்மாவுக்காக என்னும் தலைப்பில் வெளிவந்தது. இதில், ராதிகா நடனமாடியுள்ளார். அவர் பல மொழிகளில் ஐந்து விதமான மோகினியாட்டத்தின் நடன அமைப்புகள், மூன்று வர்ணங்கள் மற்றும் எண்ணற்ற பதங்களை இயற்றி நடனமாடியுள்ளார். மோகினியாட்டத்தில் விவிலிய கருப்பொருள்களை நிகழ்த்தியதற்காக அவர் விமர்சிக்கப்பட்டார். ஆனால் வீரப்பமொய்லி, குவெம்பு, பாதிரியார் ஆபெல், அம்ருத் சோமேஷ்வர் மற்றும் புனித சவரா ஆகியோர் இவர் மூலமாக நல்ல வரவேற்பைப் பெற்றனர்.
டாக்டர் கலாமண்டலம் ராதிகா , ஒரு இந்திய பாரம்பரிய நடனக் கலைஞர், நடன இயக்குனர், ஆராய்ச்சி அறிஞர், ஆசிரியர், எழுத்தாளர் மற்றும் பரோபகாரர் ஆவார். மோகினியாட்டத்துக்காக கேரள சங்கீத நாடக அகாதமி விருதை வென்ற முதல் வெளி-மாநிலத்தைச் சேர்ந்த பெண் ஆவார். இவர், குச்சிபுடி, பரதநாட்டியம், கதகளி மற்றும் பிற நடன வடிவங்களைக் கற்றுக்கொண்டவராக உள்ளார்.
பேரியம் கார்பனேட்டானது வணிகரீதியாக 60 முதல் 70 செல்சியசில் பேரியம் சல்பைடை சோடியம் கார்பனேட்டு உடனான வினையைக் கொண்ட சோடா சாம்பல் முறையிலோ அல்லது பேரியம் சல்பைடில் கார்பனீராக்சைடை 40 - 90 செல்சியசில் செலுத்துவதன் மூலமோ தயாரிக்கப்படுகிறது,
சோடா சாம்பல் முறையில், திட நிலையில் உள்ள அல்லது கரைக்கப்பட்ட சோடியம் கார்பனேட்டானது பேரியம் சல்பைடு கரைசலுடன் சேர்க்கப்படுகிறது. பேரியம் கார்பனேட்டு வீழ்படிவாகக் கிடைக்கிறது. இவ்வாறு கிடைத்த பேரியம் கார்பனேட்டானது கழுவப்பட்டு உலர்த்தப்படுகிறது.
பேரியம் கார்பனேட்டு , விதெரைட்டு என்று அழைக்கப்படும் ஒரு வேதிச்சேர்மம் ஆகும். இச்சேர்மம் எலிகளைக் கொல்லப் பயன்படும் பொருள்களிலும், செங்கல்களிலும் சுட்டாங்கல் மினுமினுப்புகளிலும், சீமைக்காரைகளிலும் பயன்படுகிறது.
பேரியம் கார்பனேட்டானது ஐதரோகுளோரிக் காடி போன்ற அமிலங்களுடன் வினைபுரிந்து பேரியம் குளோரைடு போன்ற கரையக்கூடிய பேரியம் உப்புக்களை உருவாக்குகின்றன:
இருப்பினும் சல்பூரிக் அமிலத்துடனான பேரியம் சல்பேட்டின் வினையானது இந்த உப்பின் மிகக்குறைவான கரையும் தன்மையின் காரணமாக மிகவும் மோசமானதாக உள்ளது.
2007 ஆம் ஆண்டில் அஜோகா நாடகக் குழு ஒரு நாடகத்தை நடத்தியது. இதை கௌஹர் எழுதி இயக்கியுள்ளார். புர்கவகன்சா , எனபப்படும் இந்த நாடகம், பெரும் சர்ச்சையை ஏற்படுத்தியது. இந்த நாடகத்தில், புர்காக்கள் போட்டு நடித்த நடிகர்கள் பாலியல் பாகுபாடு, சகிப்புத்தன்மை மற்றும் வெறித்தனம் ஆகிய கருப்பொருள்களை வெளிப்படுத்தினர். ஒரு மேற்கத்திய கண்ணோட்டத்தில், இந்த நாடகத்தில் பயன்படுத்திய புர்கா என்பது ஊழலில் குளிக்கும் ஒரு சமூகத்தின் பாசாங்குத்தனம் குறித்த ஒரு அப்பாவியின் செயலாக்கத்தை வெளிப்படுத்தியது. அதனால், அவரது சொந்த நாட்டில், அப்போதைய நாடாளுமன்ற உறுப்பினர்கள் இந்த நாடகத்தை தடை செய்ய வேண்டும் என்று அழைப்பு விடுத்தனர். மேலும் கலாச்சார அமைச்சர் இந் நாடகத்திற்கு பொருளாதாரத் தடைகளை அச்சுறுத்தியுள்ளார். அது இனி அரங்கேற்றப்பட வேண்டும். ஆனால், தடையை மீறி, அரசு சாரா நிறுவனங்கள் மற்றும் பெண்கள் உரிமை ஆர்வலர்கள் இந்த நாடகத்தை ஆங்கிலத்தில் மொழிபெயர்த்து, அஜோகாவுக்கு கொடுக்கும்ஆதரவின் அடையாளமாக சர்வதேச அளவில் நிகழ்ச்சிகளை நடத்தினர்.
1983 ஆம் ஆண்டில், தனது படிப்புகள் முடிந்தவுடன், அவர் தனது சொந்த நாட்டிற்குத் திரும்பி, லாகூரில் குடியேறினார். அங்கு, கௌஹரும் அவரது கணவர் ஷாஹித் நதீமும் அஜோகா தியேட்டரை நிறுவினர். இது நகரத்தில் முக்கியத்துவம் வாய்ந்த நாடகக் குழுவாகும். அஜோகா, பண்ட் மற்றும் நௌடான்கியின் வாய்வழி பாரம்பரியத்தை விரிவாகக் கூறுகிறது. மற்றும் பஞ்சாப் மாகாணத்தை ஒன்றுடன் ஒன்று பரப்பும் பகுதியில் ஒரு செழிப்பான தளத்தைக் கண்டறிந்தது. கௌஹருக்கு, கல்வி பின்னணி இருந்தபோதிலும், தன்னை வழக்கமான பாரம்பரிய மேற்கத்திய நாடக நுட்பங்களுடன் கட்டுப்படுத்திக் கொள்ளவில்லை. மாறாக, சமகால உணர்வுகளுடன் உண்மையான பாகிஸ்தான் கூறுகளை இணைப்பதை அவர் நோக்கமாகக் கொண்டிருந்தார். அஜோகாவுடன், கௌஹர் பாகிஸ்தானிலும், பின்னர் சர்வதேச அளவிலும் நிகழ்ச்சிகளை நடத்தினார். இந்தியா, பங்களாதேஷ், நேபாளம் மற்றும் இலங்கை போன்ற பிராந்தியத்தில் உள்ள மற்ற நாடுகளிலும், ஐரோப்பாவின் பல நாடுகளிலும் இந்த குழு நிகழ்ச்சிகளை நடத்தியது.
நிகழ்ச்சிகளின் மிக முக்கியமான நோக்கம், கௌஹரின் கூற்றுப்படி, ஒரு நியாயமான, மனிதாபிமான, மதச்சார்பற்ற மற்றும் சமமான சமுதாயத்தை மேம்படுத்துவதாகும். தியேட்டரில் நிகழ்ச்சிகளை இயக்குவதில், கௌஹர் சமகால பாகிஸ்தானின் தார்மீக, சமூக மற்றும் அரசியல் யதார்த்தத்தை பிரதிபலிக்க அழகியல் மற்றும் நாடக நுட்பங்களைப் பயன்படுத்தினார். ஆண்களால் பெரிதும் ஆதிக்கம் செலுத்தும் ஒரு சமூகத்தில் பெண்களின் உரிமைகளுக்கு உட்பட்ட, ஒரு பெண்ணியவாதியாக அவருக்கு ஒரு தொடர்ச்சியான கருப்பொருள் இருந்தது.
மதீஹா கௌஹர் ஒரு பாகிஸ்தான் நடிகை, நாடக ஆசிரியர், சமூக நாடக இயக்குனர் மற்றும் பெண்கள் உரிமை ஆர்வலர் ஆவார். 1983 ஆம் ஆண்டில் அவர் 'அஜோகா தியேட்டர்' என்கிற நாடகக்குழுவை நிறுவினார். அந்த நாடகக்குழுவின் மூலமாக, திரையரங்குகளிலும், தெருவிலும், பொது இடங்களிலும் சமூக கருப்பொருள்கள் அரங்கேற்றப்படுகின்றன. அஜோகாவுடன் அவர் ஆசியா மற்றும் ஐரோப்பாவில் நிகழ்ச்சிகளை நடத்தினார்.
கௌஹர் 1956 இல் பாகிஸ்தானின் கராச்சியில் பிறந்தார். ஆங்கில இலக்கியத்தில்,ஒரு முதுகலை கலை பட்டம் பெற்றதிற்கு பின்னர் அவர் இங்கிலாந்து சென்றார். அங்கு, லண்டன் பல்கலைக்கழகத்தில்தியேட்டர் அறிவியலில் மற்றொரு முதுகலைப் பட்டம் பெற்றார்.
உசைன்-ஆங்கிலம் மற்றும் பெங்காலி இரண்டிலும்-மேற்கத்திய-மொழிகளில் அல்லாத நூல்களை மொழிபெயர்ப்பு செய்துள்ளார். மேலும் நூற்றுக்கணக்கான கல்வி சார்ந்த பிரபலமான மற்றும் ஆக்கபூர்வமான கட்டுரைகளை வெளியிட்டுள்ளார். மேலும் ஐக்கிய அமெரிக்காவிலுள்ள தொல்குடி அமெரிக்கர் கவிதை உட்பட பலதரப்பட்ட தலைப்புகளில் எழுதியிருக்கிறார். கேப்ரியல் கார்சியா மார்க்வெஸின் கதைகள் மற்றும் ஸ்டீபன் மல்லர்மே, விசென்ட் அலிக்சாண்ட்ரே, மற்றும் ரோக் டால்டன் ஆகியோரின் கவிதைகளை இவர் வங்காள மொழியில் மொழிபெயர்த்தார். கபீரின் பாடல்களையும் பைஸ் அஹ்மத் ஃபைஸின் கவிதைகளையும் இவர் ஆங்கிலத்தில் மொழிபெயர்த்தார்.
உசைன் சர்வதேச அளவில் அறியப்பட்ட பொதுப் பேச்சாளர் ஆவார். மேலும் இவர் பங்களாதேஷ் சமூகம், கலாச்சாரம் மற்றும் அரசியல் தொடர்பான ஊடக நேர்காணல்களின் அடிக்கடி கலந்து கொண்டு வருகிறார்.
1927 ஜனவரி 20 அன்று பிறந்தார் உத்தரப் பிரதேசத்தின் அலிகார் மாவட்டத்தில் பிறந்தார் (அவரது குடும்பம் உத்தரப் பிரதேசத்தின் நெத்தௌர் நகரைச் சேர்ந்தவர்கள்). குர்ரத்-உல்-ஐன் ஐதர் உருது புனைகதை எழுத்தாளர்களில் மிகவும் பிரபலமானவர்களில் ஒருவர் ஆவார். ஒரு குறிப்பிடத்தக்க ஈரானிய கவிஞர் குர்ரத்-உல்-ஐன் தாகிரிக் என்பவரின் பெயர் இவருக்கு வைக்கப்பட்டது. குர்ரதுல் ஐன், என்பது 'கண்களின் ஆறுதல்' என்று பொருள்படும், மேலும் இது ஒரு அன்பான வார்த்தையாகப் பயன்படுத்தப்படுகிறது. உருது புனைகதைகளில் ஒரு போக்கு அமைப்பாளரான இவர், உருது இலக்கியத்தின் கவிதை சார்ந்த உலகில் ஒரு தீவிர வகையாக புதினங்கள் இன்னும் ஆழமான வேர்களை எடுக்காத நேரத்தில் எழுதத் தொடங்கினார். அவர் அதில் ஒரு புதிய உணர்திறனை ஊடுருவி, இதுவரை ஆராயப்படாத சிந்தனை மற்றும் கற்பனையின் மடிப்புகளில் கொண்டு வந்தார். இவர் உருது இலக்கியத்தின் "கிராண்டே டேம்" என்று பரவலாகக் கருதப்படுகிறார். (ஒரு குறிப்பிட்ட வட்டத்திற்குள் ஒரு செல்வாக்கு மிக்க நிலையை வைத்திருக்கும் ஒரு பெண்)
அவர் தனது ஆகிர்-இ-சாப் கே அம்சபர் என்ற புதினத்திற்காக 1989 இல் ஞானாபீட விருதைப் பெற்றார். 1967 இல், அவர் சாகித்ய அகாடமி விருதையும் பெற்றுள்ளார். 1969 இல், சோவியத் லேண்ட் நேரு விருது, 1985 இல் காலிப் விருது போன்றவற்றையும் பெற்றுள்ளார். 1967 ஆம் ஆண்டில் பத்சர் கி ஆவாசு என்ற சிறுகதைத் தொகுப்பிற்காக அவர் சாகித்ய அகாதமி விருதை வென்றார். தில்லியில் உள்ள உருது அகாடமி அவருக்கு 2000 ஆம் ஆண்டில் பகதூர் சா சாபர் விருதை வழங்கியது. 1984 ஆம் ஆண்டில் அவருக்கு இந்திய அரசு பத்மஸ்ரீ விருது வழங்கியது. 2005 ஆம் ஆண்டில் உருது இலக்கியம் மற்றும் கல்வியில் அவர் செய்த பங்களிப்புக்காக இந்திய அரசு வழங்கிய மூன்றாவது மிக உயர்ந்த சிவில் கௌரவமான பத்ம பூசண் வழங்கப்பட்டது.
குர்ரத்-உல்-ஐன் ஐதர் ஒரு செல்வாக்கு மிக்க இந்திய உருது புதின ஆசிரியரும், சிறுகதை எழுத்தாளரும், ஒரு கல்வியாளரும் மற்றும் ஒரு பத்திரிகையாளருமாவார். உருது இலக்கியத்தில் மிகச் சிறந்த இலக்கியப் பெயர்களில் ஒன்றான இவர், ஆக் கா தர்யா என்ற புதினத்திற்காக மிகவும் பிரபலமானவர். 1959 ஆம் ஆண்டில் உருது மொழியில் முதன்முதலில் வெளியிடப்பட்ட இந்தப் புதினம் பாக்கித்தானின் லாகூரிலிருந்து கிமு 4 ஆம் நூற்றாண்டு முதல் இந்தியப் பிரிப்பு வரை நீள்கிறது.
அவரது நண்பர்கள் மற்றும் அபிமானிகளிடையே "ஐனி அப்பா" என்று பிரபலமாக அறியப்பட்ட இவர், எழுத்தாளர் மற்றும் உருது சிறுகதை எழுதும் முன்னோடியான சச்சாத் ஐதர் இயில்தரிம் என்பவரின் மகளாவார். . அவரது தாயார் நாசர் சக்ரா முதலில் பிந்த்-இ-நசுருல் பக்கர் என்ற பெயரிலும், பின்னர் நாசர் சச்சாத் ஐதர் என்ற பெயரிலும் எழுதி வந்துள்ளார். ஒரு புதின ஆசிரியரும், சீடருமான முகம்மதி பேகம் மற்றும் அவரது கணவர் சையத் மும்தாசு அலி ஆகியோர் இவரது முதல் புதினத்தை வெளியிட்டனர்.
தில்லி இந்திரபிரசுதா கல்லூரி மற்றும் லக்னோ பல்கலைக்கழகத்தின் இசபெல்லா தோபர்ன் கல்லூரி ஆகியவற்றிலிருந்து கல்வியை முடித்த பின்னர், அவர் 1947 இல் பாக்கித்தானுக்கு குடிபெயர்ந்தார். பின்னர் 1960 இல் இறுதியாக இந்தியா திரும்புவதற்கு முன்பு இங்கிலாந்தில் சிறிது காலம் வாழ்ந்தார். நொய்டாவுக்கு மாறுவதற்கு முன்பு அவர் கிட்டத்தட்ட இருபது ஆண்டுகள் பம்பாயில் வாழ்ந்தார். புதுதில்லிக்கு அருகில், அவர் இறக்கும் வரை தங்கியிருந்தார். அவர் திருமணம் செய்து கொள்ளவில்லை.
பத்சர் கி ஆவாசு என்ற உருது மொழி படைப்பிற்காக 1967 இல் சாகித்ய அகாடமி விருது பெற்றார். 1989 ஆம் ஆண்டு அகைர் சாப் கே கம்சபர் என்ற படைப்பிற்காக ஞானபீட விருது அவருக்கு வழங்கப்பட்டது. 1994 இல் இந்தியாவின் தேசிய கடிதங்களின் அகாதமி தனது மிக உயர்ந்த விருதான சாகித்ய அகாடமி பெல்லோஷிப் வழங்கியது. அவர் 2005 ஆம் ஆண்டில் இந்திய அரசிடமிருந்து பத்ம பூஷண் பெற்றார்.
2019 றக்பி உலகக்கிண்ணம் உலக ரக்பி அமைப்பின் ஏற்பாட்டில் ஒன்பதாவது முறையாக ஆண்களுக்காக நடத்தப்பட்ட உலகக்கிண்ணப் போட்டியாகும். இது சப்பானில் 2019 செப்டெம்பர் 20 முதல் நவம்பர் 2 வரை 12 அரங்குகளில் நடத்தப்பட்டது. இவ் உலகக்கிண்ணமானது ஆசியக் கண்டத்தில் நடத்தப்பட்ட முதலாவது இறக்பி உலகக்கிண்ணம் ஆகும். 20 அணிகள் பங்குபற்றிய இந்த உலகக்கிண்ணத் தொடரின் முதலாவது போட்டியில் போட்டியை நடத்தும் சப்பான் மற்றும் உருசிய அணிகள் மோதின. இவ் ஆரம்பப் போட்டி சப்பானியத் தலைநகரான டோக்கியோவில் நடைபெற்றது. சப்பான் முதல் தடவையாக உலகக்கிண்ணக் காலிறுதிச் சுற்றுக்கு முன்னேறியது. இதன் மூலம் காலிறுதிச் சுற்றுக்கு முன்னேறிய முதல் ஆசிய அணி என்ற சாதனையை சப்பான் படைத்தது. உலகக்கிண்ணத்தின் முதல் ட்ரையினை ரஷ்யாவின் கிரில் கொலொனிட்ஸ்கையும் முதல் ஹட்ரிக் ட்ரையினை சப்பானின் கொடாரோ மட்சுஷிமாவும் பதிவு செய்தனர்.
உலகக்கிண்ண இறுதி ஆட்டத்தில் ஆப்பிரிக்கக் கண்டத்தை சேர்ந்த தென்னாப்பிரிக்காவும் ஐரோப்பிய கண்டத்தை சேர்ந்த இங்கிலாந்தும் மோதிக்கொண்டன. இப்போட்டியில் தென்னாப்பிரிக்க அணியின் முதல் கறுப்பினத் தலைவர் சியா என்பவரின் தலைமையில் அவ்வணி இஙகிலாந்தை 32-12 என வீழ்த்தி வாகைப் பட்டத்தை வென்று சாதனை படைத்தது. இதன் முலம் அதிக முறை றக்பி உலகக்கிண்ணங்களை வென்ற அணிகளின் பட்டியலில் நியூசிலாந்து அணியுடன் முதலிடத்தைப் பகிர்ந்துக் கொண்டது.
நடப்பு வாகையாளரான நியூசிலாந்து அணி இங்கிலாந்து அணியிடம் அரையிறுதிப் போட்டியில் தோல்வி அடைந்து வெளியேறியது. 2007 றக்பி உலகக்கிண்ணத்துக்குப் பிறகு முதல் தடவையாக நியூசிலாந்து அணி ஒரு றக்பி உலகக்கிண்ணப் போட்டி ஒன்றில் தோல்வி கண்ட முதல் சந்தர்ப்பமாக இது அமைந்தது. எனினும் மூன்றாவது இடத்துக்கான தீர்மானமிக்க போட்டியில் வேல்சு அணியை வீழ்த்தி மூன்றாம் இடத்தைப் பிடித்தது.
தென்னாப்பிரிக்கா இதற்கு முன்பு 1995 மற்றும் 2007 ஆகிய ஆண்டுகளில் நடைபெற்ற உலகக்கிண்ண தொடர்களையும் வென்றிருந்தது. அதுமட்டும்லாமல், இந்த உலகக்கிண்ண வெற்றியுடன் பன்னாட்டு சர்வதேச றக்பி தரவரிசைப் பட்டியலில் முதலிடத்தையும் பிடித்தது. குழுநிலைப் போட்டியில் தோல்வி அடைந்து உலகக்கிண்ணத்தை வென்ற முதல் அணி என்ற பெருமையையும் தென்னாப்பிரிக்கா தனதாக்கியது.
ஹாகிபிஸ் சூறாவளி காரணமாக ஒரு சில குழுநிலைப்போட்டிகள் கைவிடப்பட்டன. இதன் மூலம் ஒரு றக்பி உலகக்கிண்ணத் தொடரில் போட்டிகள் கைவிடப்பட்ட முதல் சந்தர்ப்பமாகவும் வரலாற்றில் இடம்பிடித்தது.
2019 உலகக்கிண்ணப் போட்டிகள் பல்லாயிரக்கணக்கான மக்களினால் தொலைக்காட்சிகளில் கண்டுக் களிக்கப்பட்ட ஒரு குறிப்பிட்ட றக்பி உலகக்கிண்ணமாக பதிவு செய்யப்பட்டது.
1979 இல் நடந்த இடைத்தேர்தலில் வங்கதேசத்திலிருந்து வந்தவர்களில் பலர் வாக்குரிமை பெற்றிருந்ததாகச் சர்ச்சை கிளம்பியது. அதிலிருந்து ஆறு ஆண்டுகளாக அனைத்து அஸ்ஸாம் மாணவர் இயக்கம் என்ற அமைப்பு சட்டத்திற்குப் புறம்பான வெளிநாட்டுக் குடிமக்களை அம்மாநிலத்திலிருந்து அடையாளம் கண்டு வெளியேற்றச் சொல்லிப் போராடியது. இப்போராட்டங்களை முடிவிற்குக் கொண்டுவர அப்போதைய பிரதமர் இராஜீவ் காந்தி தலையீட்டில் இந்த அஸ்ஸாம் அக்கார்ட் ஒப்பந்தம் 1985 இல் போடப்பட்டு, அமைதி திரும்பியது.இந்த ஒப்பந்தத்தால் சில கோரிக்கைகள் நிறைவேற்றப்பட்டாலும் சிலவற்றைத் தீர்த்து வைக்க இயலவில்லை.
1966 ஜனவரி ஒன்றாம் நாளுக்கு முன் அஸ்ஸாமிற்குக் சட்டத்திற்குப் புறம்பாகக் குடியேறி வந்தவர்களுக்குக் குடியுரிமை வழங்கப்படும். அதன் பிறகு 1971 மார்ச் 24 வரை வந்தவர்கள் வெளிநாட்டினர் சட்டம் 1946 மற்றும் வெளிநாட்டினர் தீர்ப்பாயம் ஆணை 1964 இன்படி தங்களை வெளிநாட்டினர் எனப் பதிவு செய்துகொண்டு, பத்தாண்டுகளுக்குப் பிறகு குடியுரிமை பெறலாம் என்கிறது.
அஸ்ஸாம் அக்கார்ட் என்பது இந்திய அரசிற்கும் அஸ்ஸாமிய மாணவர் அமைப்பிற்கும் இடையே 1985 ஆகஸ்ட் அன்று புது தில்லியில் போடப்பட்ட புரிந்துணர்வு ஒப்பந்தமாகும். இந்த நிகழ்விற்குப் பிறகு மாணவர் இயக்கம் ஆட்சி பொறுப்பிற்கும் வந்தது.
மீசா சபி 1981 டிசம்பர் 1 அன்று பிறந்த இவர் ஒரு பாக்கித்தான் நடிகை, வணிக மாதிரி மற்றும் பாடகியாவார். 2013 மீரா நாயரின் திரைப்படமான தி ரிலாக்டன்ட் ஃபண்டமண்டலிஸ்ட் என்றத் திரைப்படத்தில் ஒரு துணை வேடத்தில் சபி அறிமுகமானார். அடுத்த ஆண்டு அவர் பாலிவுட்டின் பாக் மில்கா பாக் என்றப் படத்தில் தோன்றினார், இது இந்தியாவில் 2013 ஆம் ஆண்டில் அதிக வசூல் செய்த பாலிவுட் படங்களில் ஒன்றாகும் . பிலால் லஷாரியின் அதிரடித் திரைப்படமான வார் திரைப்படத்தில், இந்திய உளவு நிறுவனமான ஆராய்ச்சி மற்றும் பகுப்பாய்வு பிரிவின் செயல்பாட்டாளர் லட்சுமி என்ற பாத்திரத்திற்காக அவர் மேலும் விமர்சன ரீதியான வெற்றியைப் பெற்றார், இது பாக்கித்தானில் எல்லா காலத்திலும் அதிக வசூல் செய்த பாக்கித்தான் படங்களில் ஒன்றாகும்.
கேட் ஹட்சன் மற்றும் ரிஸ் அகமது ஆகியோருடன் மீரா நாயரின் 2012 ஹாலிவுட் திரைப்படமான தி ரிலாக்டன்ட் ஃபண்டமண்டலிஸ்ட் மூலம் அவர் திரைப்படத்தில் அறிமுகமானார். 9/11 க்குப் பிறகு அமெரிக்கர்கள் முஸ்லிம்களுக்கு ஏற்படுத்திய மோசமான தாக்கத்தை இந்த படம் விவரிக்கிறது. இப்படத்தில் சபி ஒரு சிறிய பாத்திரத்தை கொண்டிருந்தார் மற்றும் படத்தில் இரண்டு காட்சிகளில் மட்டுமே ஆணை வழிநடத்தும் ஒரு சகோதரியின் பாத்திரத்தில் தோன்றினார். இந்த படம் விமர்சகர்களிடமிருந்து கலவையான விமர்சனங்களைப் பெற்றது, மேலும் திரையரங்க வசூலில் குறைவான வசூலையேக் கொண்டது.
"பின் தேரே க்யா ஹை ஜீனா" பாடலுக்கான இசை காணொளியில் ஜவாத் அகமதுவுடன் இணையாக நடித்தபோது, சபி தனது 17 வயதில் வணிக மாதிரி நடிகையாக தொடங்கினார். 2009 ஆம் ஆண்டில் சபி இலோரியல் பாரிஸ் பாக்கித்தானின் விளம்பரத் தூதரானார் . அவர் பல பாக்கித்தான் பத்திரிகைகளிலும், எல் ஆஃபீசீல் மற்றும் வோக் இந்தியா போன்ற சர்வதேச வெளியீடுகளிலும் இடம் பெற்றுள்ளார். 2013 ஆம் ஆண்டில், ஹலோ பத்திரிகை பாக்கிஸ்தானில் மிகவும் செல்வாக்கு செலுத்திய 100 நபர்களில் சபியை பெயரிடப்பட்டது.
பாக்கித்தானின் லாகூரில் ஒரு பஞ்சாபி குடும்பத்தில் நடிகை சபா கமீத் மற்றும் சையத் பெர்வைசு சபி ஆகியோருக்கு சபி பிறந்தார். அவர் லாகூர் இலக்கணப் பள்ளியில் இருந்து தனது நிலைகளில் தேர்ச்சி பெற்றார் மற்றும் 2007 இல் தேசிய கலைக் கல்லூரியில் நுண்கலைகளில் பட்டம் பெற்றார்.
ஹம் டிவியில் 2006 ஆம் ஆண்டு வெளிவந்த தொடரான முஹாபத் கவாப் கி சூரத் மூலம் சபி திரைக்கு அறிமுகமானார். பின்னர் 2007 இல் அவர் ஜியோ டிவி தொடரான யே ஜிந்தகி டு வோ நஹியில் தோன்றினார்.
இங்கு நடக்கும் தொழில்களானது முதன்மையாக ஜவுளியை அடிப்படையாக கொண்டது. இங்கு இரண்டு பெரிய பட்டு உற்பத்தி வளாகங்கள், ஒரு துணி நெய்யும் உற்பத்தி ஆலை, பருத்தி நூல் நூற்பாலை, மற்றும் ஏராளமான சிறிய ஜவுளி, தோல் மற்றும் காலணி தொழிற்சாலைள். பாரம்பரிய உஸ்பெக் கைவினைப்பொருட்கள், குறிப்பாக கத்திகள் போன்றவை உற்பத்தி செய்வதற்கான ஒரு மையமாகவும் இந்த பகுதி உள்ளது.
இந்த பிரதேசத்தின் இயற்கை வளங்களில் பெட்ரோலியம், இயற்கை எரிவளி, தங்கம், ஈயம், செப்பு, குவார்ட்ஸ் மற்றும் ஆண்டிமனி ஆகியவை அடங்கும். பிரதானமாக விவசாயத்தில் பருத்தி, தோட்டக்கலை மற்றும் பட்டுப்புழு வளர்ப்பு, கால்நடை வளர்ப்பில், அங்கோரா ஆடுகளின் மதிப்புமிக்க மென்மயிருக்காக அவை இனப்பெருக்கம் செய்தல் உள்ளிட்டவை நடக்கின்றன.
இங்கு நிலவும் காலநிலை என்பது பொதுவாக ஐரோப்பியத் தட்பவெப்பமாகும் . இங்கு குளிர்காலம் மற்றும் கோடை வெப்பநிலைகளுக்கு இடையில் தீவிர வேறுபாடுகளைக் கொண்டுள்ளது.
1950 ஆம் ஆண்டில் கர்நாடக மாநிலம் உருவானதிலிருந்து 2007 ஆகஸ்ட் 23 வரை சிந்தாமணி கோலார் மாவட்டத்தின் பகுதியாக இருந்தது. கர்நாடக அரசு பழைய கோலார் மாவட்டத்திலிருந்து சிக்கபல்லாபூர் புதிய மாவட்டத்தை செதுக்கியது. சிந்தமணி பின்னர் சிக்கபல்லாபூர் புதிய மாவட்டத்தில் சேர்க்ப்பட்டது. சிக்கபல்லாபூர் மாவட்டத்தின் ஆறு தாலுகாக்களில் சிந்தமணி ஒன்றாகும். சிந்தாமணி நகரம் என்ற தாலுகா தலைமையகம் மாவட்ட தலைமையகமான சிக்கபல்லாபூரிலிருந்து 36 கி.மீ தொலைவிலும், மாநில தலைநகர் கர்நாடகாவிலிருந்து 74 கி.மீ தொலைவிலும் உள்ளது. தாலுகா மேற்கில் சிட்லகட்டா , வடமேற்கில் பாகேபள்ளி, தென்மேற்கில் கோலார், தென்கிழக்கில் சீனிவாஸ்பூர் மற்றும் கிழக்கில் ஆந்திராவின் அனந்தபூர் மாவட்டம் ஆகியவற்றால் சூழப்பட்டுள்ளது .
சிந்தாமணி இந்திய மாநிலமான கர்நாடகாவில் உள்ள ஒரு தாலுகா தலைமையகம் ஆகும். இந்த நகரம் கர்நாடகாவின் தென்கிழக்கு பகுதியில் உள்ள டெக்கான் பீடபூமியில் அமைந்துள்ளது. சிந்தாமணி கோலார் மாவட்டத்திலும் மற்றும் தற்போது சிக்கபல்லாபூர் மாவட்டத்திலும் நன்கு திட்டமிடப்பட்ட மற்றும் வளர்ந்த நகரங்களில் ஒன்றாகும். சிந்தாமணி பட்டு மற்றும் தக்காளி உற்பத்தியில் கர்நாடகாவின் மிகப்பெரிய சந்தைகளுக்கு பெயர் பெற்றது.
சிந்தாமணி இந்தியாவின் வெப்பமண்டல அரை வறண்ட காலநிலையைக் கொண்டது. இங்குள்ள காலநிலை மிதமான வெப்பமாகவும் வறண்டதாகவும் இருக்கும். கோடை காலத்தின் மார்ச் முதல் மே மாதங்கள் சுமார் 38 வெப்பநிலையுடன் மிகவும் சூடாக இருக்கும். இப்பகுதியில் ஆண்டுதோறும் சுமார் 40 முதல் 75 செ.மீ வரை மழை பெய்யும். தென்மேற்கு பருவமழை மற்றும் வடகிழக்கு பருவமழை பருவத்தில் இப்பகுதியில் மழை பொழியும்.
சிந்தாமணி என்ற சொல் இந்து வேதங்கள் மற்றும் இலக்கியங்களில் பல நூற்றாண்டுகளாக ஆவணப்படுத்தப்பட்ட இரத்தினத்தைக் குறிக்கிறது. இருப்பினும், நகரத்தை 'சிந்தாமணி' என்று பெயரிடுவதற்கும் இரத்தினத்திற்கும் எவ்வித தொடர்பும் இல்லை. மராட்டா தலைவரான சிந்தாமணி ராவின் பெயரால் இந்த நகரம் பெயரிடப்பட்டுள்ளது என்று கூறப்படுகிறது.
சிந்தமணி தென்னிந்திய மாநிலமான கர்நாடகாவின் தென்கிழக்கில் அமைந்துள்ளது. இது மைசூர் பீடபூமியின் மையத்தில் சராசரியாக 865 மீ உயரத்தில் உள்ளது. சிந்தமணி நகரம் 13.40 வடக்கு 78.06 கிழக்கு என்ற புவியியல் இருப்பிடத்தில் அமைந்துள்ளது.
தாலுகா பெரும்பாலும் களி மண்ணைக் கொண்டுள்ளது. இந்த மண் ஈரப்பதத்தைத் தக்கவைக்கும் திறன் கொண்டது. மேலும் தானியங்கள், காய்கறி மற்றும் பருப்பு வகைகளை பயிரிட ஏற்றது.
பாரம்பரிய திருமணம் பிராந்தியத்திற்கு பிராந்தியம் பெரிதும் மாறுபடுகிறது. மற்றும் வெவ்வேறு இனக்குழுக்களிடையே பெரிதும் வேறுபடுகிறது. பாரம்பரிய திருமணங்கள் வழக்கமாக ஓரிரு நாட்கள் நீடிக்கும், அவை பொதுவாக ஒரு இமாமால் வழிநடத்தப்படுகின்றன. பாரம்பரிய திருமணங்கள் என்பது புதுமணத் தம்பதியைக் கொண்டாடுவதற்கான ஒரு வழியாகும், அன்றைய தினத்தின் மகிழ்ச்சியை வெளிப்படுத்த குடும்பங்களுக்கு ஒரு வழியாகும்.